20 



gefehrliche forcht, oder vergebliche hochschädliche hoffnung schöpffen, vnd zu 

 [S. 14] abgöttern werden: so soll billich ein jeder, der das Ingenium hatt, selber nach 

 dem rechten grund streben : damit er auff erkundigung der warheitt, vnd wan 

 er sieht, das hie nichts fatale, sondern alles natürlich, vnd jme wie andere 

 natürliche dinge, durch allerhand mittel nemen vnd geben lasse, zu mahl sich 

 selbsten (in massen ich mich zimlich zurhüemen hab) für sollichen vnrhuewigen 

 gedanckhen verwahren, vnd auch andern darmit behafften, deren abhelffen 

 khönde. 



Wan dan auß der, durch Verbesserung der Astronomia gesuchten, vnd so 

 hoch verspotteten subtilitet, nichts anders, dann allein ditz jetzo besagte zu 

 hoffen wäre (wie dan was jetzo de Magia & Metaphysica gerhüret, nit änderst 

 dan durch die eusserst mügliche subtilitet mag zuwegen gebracht werden, vnd 

 theils schon erhalten ist) so solte billich bey einem verstendigen solliche schimpf- 

 liche verhönung zu wasser vnd widerumb verhönet, auch keins wegs an nutz- 

 barkeit der im werck schwebenden Correction der Astronomia gezweiffeit werden. 

 Vnd weil ich schon allberait die vorrede zu weitleuffig gemacht, wil ichs hier- 

 bey für dißmahl bewenden lassen: tröstlicher hoffnung: E. Gn: werden sich 

 mit diser erzehlung mehr belustigen, als mit dem folgenden Prognostico selbsten: 

 vnd Iro, wie bißhero, also auch fürohin je mehr vnd mehr die Astronomiam 

 belieben, vnd von jrentwegen mich Dero in Gnaden befohlen sein lassen. 

 10. Becembris Anno 1603. 



E. G. 



Gehorsamer 



Johan Kepler Kay. May: 

 Mathematicus. 



